
В Р А Њ Е
517.

На основу чл. 15, чл.20. ст.1. тач.25. Закона о локалној самоуправи („Службени гласник РС“, број 129/07), чл. 27. ст.10. и чл.28.ст.2. Закона о јавној својини („Службени гласник РС“, број 72/11), чл. 96. и чл. 97. Закона о планирању и изградњи („Службени гласник РС“, број 72/09, 81/09-испр, 64/10-одлука УС, 24/11, 121/12, 42/13-одлука УС, 50/13-одлука УС и 98/13-одлука УС) и чл. 14. ст.1.тач. 25. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07.2014.године, донела је

О   Д   Л   У   К   У

О ОДРЕЂИВАЊУ ОРГАНА ЗА ОДЛУЧИВАЊЕ О ОТУЂЕЊУ ИЛИ ДАВАЊУ У ЗАКУП ГРАЂЕВИНСКОГ ЗЕМЉИШТА 

У ЈАВНОЈ СВОЈИНИ ГРАДА ВРАЊА

I ОПШТЕ ОДРЕДБЕ
Члан 1.


Овом одлуком уређује се надлежност у поступку отуђења или давања у закуп грађевинског земљишта на којем је уписано право јавне својине у корист Града Врања ( у даљем тексту: грађевинско земљиште), односно одређују органи  надлежни за одлучивање о покретању поступка отуђења или давања у закуп грађевинског земљишта, расписивање јавног огласа за отуђење или давање у закуп грађевинског земљишта и спровођење поступка по расписаном јавном огласу, припрему предлога, односно нацрта акта и доношење акта о отуђењу или давању у закуп грађевинског земљишта, као и закључење уговора о отуђењу или давању у закуп грађевинског земљишта.

Члан 2.


Постојеће и планиране површине јавне намене не могу се отуђити из јавне својине Града.


Грађевинско земљиште не може се отуђити или дати у закуп, ако није донет плански документ на основу кога се издаје локацијска дозвола.


Отуђење или давање у закуп грађевинског земљишта у јавној својини Града ради изградње спроводи се јавним надметањем или прикупљањем писмених понуда јавним огласом, по тржишним условима, у складу са Законом о планирању и изградњи, подзаконским актима и Одлуком о грађевинском земљишту.


Изузетно од одредбе става 3. овог члана, грађевинско земљиште се може отуђити или дати у закуп по цени, односно закупнини која је мања од тржишне цене, односно закупнине, односно отуђити или дати у закуп грађевинско земљиште без накнаде, под условима прописаним Законом о планирању и изградњи, подзаконским актима и Одлуком о грађевинском земљишту.


Грађевинско земљиште се може отуђити или дати у закуп непосредном погодбом, у случајевима прописаним Законом о планирању и изградњи.

Члан 3.


Отуђење или давање у закуп грађевинског земљишта спроводи се на начин и по поступку утврђеним законом и другим прописима којима се уређује грађевинско земљиште и јавна својина.


На поступак и начин отуђења или давања у закуп грађевинског земљишта непосредно се примењују и одредбе Одлуке о грађевинском земљишту, осим за случајеве за које је овом Одлуком другачије одређено.

II ПОКРЕТАЊЕ ПОСТУПКА ОТУЂЕЊА ИЛИ 

    ДАВАЊА У ЗАКУП ГРАЂЕВИНСКОГ ЗЕМЉИШТА

Члан 4.


Предлог за отуђење или давање у закуп грађевинског земљишта јавним надметањем или прикупљањем писмених понуда јавним огласом, подноси Надзорни одбор ЈП „Дирекција за развој и изградњу града Врања“ Врање (у даљем тексту: Дирекција).


Предлог Надзорног одбора Дирекције из става 1. овог члана обавезно садржи податке о грађевинском земљишту, начин располагања грађевинског земљишта ( отуђење или закуп), услове располагања ( тржишни услови и др), као и друге податке од значаја за отуђење или давање у закуп грађевинског земшита.

Уз предлог за отуђење или давање у закуп грађевинског земљишта јавним надметањем или прикупљањем писмених понуда, Дирекција обавезно прилаже текст јавног огласа.


Предлог за располагање грађевинским земљиштем у смислу става 2. и 3. овог члана, Надзорни одбор Дирекције доставља секретаријату Градске управе града Врања надлежном за имовинско-правне послове ( у даљем тексту: надлежан секретаријат Градске управе).

Члан 5.


Надлежан секретаријат Градске управе, на основу предлога Надзорног одбора Дирекције, припрема  предлог одлуке о покретању поступка отуђења или давања у закуп грађевинског земљишта јавним надметањем или прикупљањем писмених понуда.


Предлог одлуке из става 1. овог члана обавезно мора да садржи образложење о испуњености услова располагања грађевинског земљишта, у складу са законом.


Пре припреме предлога одлуке, надлежан секретаријат Градске управе прибавља мишљење Градског јавног правобранилаштва.

Члан 6.


Одлуку о покретању поступка отуђења или давања у закуп грађевинског земљишта јавним надметањем или прикупљањем писмених понуда и расписивању јавног огласа, доноси Градско веће града Врања (у даљем тексту: Градско веће).

Члан 7.


Одлуку о покретању поступка отуђења или давања у закуп грађевинског земљишта непосредном погодбом доноси Градско веће.


Предлог одлуке о располагању грађевинским земљиштем у смислу става 1. овог члана припрема надлежан секретаријат Градске управе.

III СПРОВОЂЕЊЕ ПОСТУПКА ОТУЂЕЊА ИЛИ  ДАВАЊА У ЗАКУП ГРАЂЕВИНСКОГ ЗЕМЉИШТА

Члан 8.


Поступак јавног надметања или прикупљања писмених понуда за отуђење или давање у закуп грађевинског земљишта, спроводи Комисија за отуђење или давање у закуп грађевинског земљишта ( у даљем тексту: Комисија).

Образовање Комисије и њена надлежност прописани су Одлуком о грађевинском земљишту.


Након спроведеног поступка у смислу става 1. овог члана, Комисија припрема образложен нацрт решења о давању у закуп грађевинског земљишта јавним надметањем или прикупљањем писмених понуда.


Поступак непосредне погодбе за отуђење или давање у закуп грађевинског земљишта спроводи надлежан секретаријат Градске управе, у складу са законом, Одлуком о грађевинском земљишту и другим прописима којима се уређује грађевинско земљиште.


Након спроведеног поступка у смислу става 4. овог члана, надлежан секретаријат Градске управе припрема образложен нацрт решења о давању у закуп грађевинског земљишта непосредном погодбом.

IV ДОНОШЕЊЕ РЕШЕЊА О ОТУЂЕЊУ ИЛИ ДАВАЊУ У ЗАКУП ГРАЂЕВИНСКОГ ЗЕМЉИШТА

Члан 9.


Решење о давању у закуп грађевинског земљишта јавним надметањем или прикупљањем писмених понуда, односно непосредном погодбом, доноси Скупштина града Врања (у даљем тексту: Скупштина Града).


Предлог решења о располагању грађевинским земљиштем у смислу става 1. овог члана утврђује Градско веће.


Решење из става 1. овог члана доставља се учесницима у поступку јавног надметања или прикупљања писмених понуда, односно непосредне погодбе.
Против решења из става 1. овог члана може се покренути управни спор пред надлежним судом у року од 30 дана од дана достављања решења.

V   УГОВОР О ОТУЂЕЊУ ИЛИ ДАВАЊУ

     У ЗАКУП ГРАЂЕВИНСКОГ ЗЕМЉИШТА

Члан 10.


Уговор о отуђењу или давању у закуп грађевинског земљишта закључује се између лица које прибавља грађевинско земљиште у својину, односно лица коме се грађевинско земљиште даје у закуп и Дирекције, у року од 30 дана од дана коначности решења из члана 9. ове Одлуке.


Ако лице које је прибавило грађевинско земљиште у својину или коме је грађевинско земљиште дато у закуп не приступи закључивању уговора из става 1. овог члана, Скупштина ће поништити решење из члана 9. став 1. ове Одлуке, на предлог Надзорног одбора Дирекције.


Нацрт решења о поништавању решења из члана 9. став 1. ове Одлуке припрема надлежан секретаријат Градске управе.


Предлог решења из става 3. овог члана утврђује Градско веће.


У случају поништења решења о располагању грађевинским земљиштем у смислу одредаба овог члана, Градско веће ће донети одлуку о спровођењу новог јавног огласа за јавно надметање или прикупљање писмених понуда.


Против решења Скупштине Града из става 2. овог члана може се покренути управни спор, у року од 30 дана од дана достављања решења.

VI ПРЕЛАЗНЕ И ЗАВРШНЕ ОДРЕДБЕ 

Члан 11.


На питања која нису регулисана овом Одлуком непосредно се примењују одредбе закона и других прописа којима се уређује грађевинско земљиште и јавна својина.

Члан 12.


Ступањем на снагу ове Одлуке престају да важе одредбе Одлуке о грађевинском земљишту-пречишћен текст („Службени гласник града Врања“, број 23/11), које су у супротности са одредбама ове Одлуке.

Члан 13.


Одлука ступа на снагу осмог дана од дана објављивања у „Службеном гласнику града Врања“.

СКУПШТИНА ГРАДА ВРАЊА, дана 09.07.2014.године, број:02-197/14-13.

                                                                                                ПРЕДСЕДНИК, 
др Слободан Стаменковић,с.р.
518.

На основу члана 32, а у вези са чл.66 ст.3 Закона о локалној самоуправи (''Службени гласник РС'', број 129/2007) и члана 32 Статута града Врања (''Службени гласник града Врања'', број 27/12, 32/12 и 21/13), Скупштина града Врања, на седници одржаној 09.07.2014. године, донела је

О  Д  Л  У  К  У


О ПОКРЕТАЊУ РАЗВОЈА ПРОЈЕКТА УНАПРЕЂЕЊА ЈАВНОГ ОСВЕТЉЕЊА КРОЗ ЈАВНО ПРИВАТНО ПАРТНЕРСТВО НА БАЗИ УГОВАРАЊА ЕНЕРГЕТСКОГ УЧИНКА
Члан 1.

На основу позива Министарства енергетике бр. 119-01-159/2013.-04 од 10.07.2013. и Информативног листа ЕБРД Регионалног програма енергетске ефикасности за западни Балкан (РЕЕП) о техничкој помоћи за припрему тендера за пројекте енергетске ефикасности уговарањем енергетског учинка у јавним објектима у Србији, примљеног 6.6.2014.године, а у циљу унапређења енергетске ефикасности система јавног осветљења у граду Врању, Скупштина града Врања доноси Одлуку којом се прихвата иницијатива за развој Пројекта уговарања енергетског учинка у области јавног осветљења у граду.

Члан 2.

Овом Одлуком овлашћује се градоначелник да у име града Врања потпише Писмо заинтересованости за учешће на Пројекту и упути га ЕБРД консултантским тиму, кога чини конзорцијум предвођен компанијом “GFA Consultin Group GmbH”, ради даљег истраживања могућности развоја пројекта уговарања енергетског учинка у области јавног осветљења.
Члан 3.

Пројекат уговарања енергетског учинка у области јавног осветљења ће бити развијен на бази јавно приватног партнерства без елемената концесије, а у складу са Законом о јавно приватном партнерству и концесијама и Законом о ефикасном коришћењу енергије.

Члан 4.

За те потребе овлашћује се Градско веће града Врања да формира пројектни тим, који ће заједно са ЕБРД консултантским тимом, радити на прикупљању и обради података неопходних за утврђивање могућности реализације Пројекта уговарања енергетског учинка (ЕСКО) у области јавног осветљења као и припреми и реализацији Пројекта уговарања енергетског учинка за јавно осветљење по моделу ЈПП без елемената концесије (обухвата активности, као што су: израда предлога пројекта уговарања енергетског учинка по моделу ЈПП, израда/овлашћење Дирекцији да изради конкурсну документацију за доделу уговора о енергетском учинку, избор/давање овлашћења Дирекцији да изврши избор најбољег понуђача (ESCO) путем јавне набавке, израда нацрта Уговора о енергетском учинку, организовање мониторинга реализације уговора/ЈПП, итд.).

Члан 5.

Овлашћује се Градско веће града Врања за вршење надзора над радом пројектног тима, и координацију са доносиоцима правних аката, у току припреме, одобравања и спровођења Пројекта уговарања енергетског учинка у области јавног осветљења у граду Врању.

Члан 6.

Ова одлука ступа на снагу осмог дана од дана објављивања у “Службеном гласнику града Врања”.
СКУПШТИНА ГРАДА ВРАЊА, дана 09.07.2014. године, број: 02-199/14-13.

                                                                                                                    ПРЕДСЕДНИК, 
др Слободан Стаменковић,с.р.
519.


На основу члана 12. став 1, члана 14. став 1, члана 15. став 1,члана 16. и члана 22. Закона о библиотечко-информационој делатности („Службени гласник Републике Србије“, број 52/11), члана 23. став 1, члана 26. и члана 27.став 1. Закона о култури („Службени гласник Републике Србије“, број 72/09), члана 32. став 1. тачка 8. Закона о локалној самоуправи („Службени гласник Републике Србије“, број 129/07) и члана 32. став 1. тачка 9. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07.2014.године, донела је

О   Д    Л   У   К   У

О ИЗМЕНИ И ДОПУНИ ОДЛУКЕ

О ОСНИВАЊУ ЈАВНЕ УСТАНОВЕ-НАРОДНА  БИБЛИОТЕКА

„БОРА СТАНКОВИЋ“ У  ВРАЊУ
Члан 1.


Одлука о оснивању Јавне установе- Народна библиотека „Бора Станковић“ у Врању-пречишћен текст („Службени гласник града Врања“, број 26/09), мења се у називу и гласи: „Одлука о оснивању Установе- Јавна библиотека „Бора Станковић“ у Врању“.

Члан 2.


У члану 1. став 1. Одлуке, речи: „Јавна установа- Народна библиотека „Бора Станковић“ у Врању (у даљем тексту: Народна библиотека)“ мењају се речима: „Установа- Јавна библиотека „Бора Станковић“ у Врању (у даљем тексту: Јавна библиотека)“.

Члан 3.


У члановима 1-11. Одлуке, реч: „Народна библиотека“ у падежима мења се речју: „Јавна библиотека“ у падежима.

Члан 4.


Иза члана 1. Одлуке, додаје се нови члан, који гласи:

„Члан 1а.


Јавна библиотека оснива се ради обезбеђивања услова за остваривање права грађана на слободу изражавања и на стицање и коришћење знања.


Библиотечко-информациона делатност Јавне библиотеке јесте делатност од општег интереса која, у смислу закона и ове одлуке, подразумева да грађани имају слободан приступ информацијама, знањима и идејама садржаним у библиотечко-информационој грађи и изворима, као и право на остваривање својих индивидуалних и интелектуалних слобода“.

Члан 5.

Члан 2. Одлуке, мења се и гласи:


„ Делатност Јавне библиотеке јесте:


91.01- Делатност библиотека и архива


Библиотечко- информациона делатност Јавне библиотеке, у смислу закона и ове одлуке, обухвата прикупљање, обраду, заштиту, чување, представљање и давање на коришћење библиотечке грађе и извора, заштиту старе и ретке библиотечке грађе, као и стварање, размену, позајмицу и дистрибуцију информација које поседују друге установе, организације или удружења у земљи и иностранству, а у циљу ширења знања, слободног приступа информацијама и њихове промоције.


Ради остваривања библиотечко-информационе делатности, Јавна библиотека обавља и друге делатности у складу са законом, утврђене Статутом Јавне библиотеке.


Матичне функције Јавне библиотеке јесу:


1) развој библиотечко-информационе делатности;

2) вођење регистра библиотека за подручје матичне библиотеке и других евалуационих евиденција;


3) вођење каталога библиотечке грађе;


4) пружање стручне помоћи библиотекама;


5) надзор над стручним радом библиотека;


6) старање о сталном усавршавању библиотечко-информационих стручњака;


7) праћење стања и проучавање потреба и услова рада у библиотекама;


8) предлагање мера за унапређење рада и развоја библиотека;


9) друге функције, у складу са законом и Статутом Јавне библиотеке“.

Члан 6.


Члан 3. Одлуке, мења се и гласи:


„ Средства за финансирање делатности Јавне библиотеке обезбеђују се:

1) из буџета Републике Србије;

2) из буџета Града Врања;

3) из пројектног финансирања;

4)  из сопствених прихода (чланарина корисника, продаја проивода и услуга на тржишту и др);

5) из донација, легата, завештања, спонзорства;

6) из других извора, у складу са законом“.

Члан 7.


Иза члана 3. Одлуке, додаје се нови члан, који гласи:

„Члан 3а.


Финансирање или суфинансирање програма и пројеката Јавне библиотеке из буџета Града врши се на основу стратешког плана и предложеног годишњег програма рада Јавне библиотеке, у складу са законом и овом одлуком.


Предлог годишњег рада Јавне библиотеке садржи посебно исказана средства потребна за финансирање програмских активности, као и средства потребна за финансирање текућих расхода и издатака.


Финансирање или суфинансирање програма и пројеката Јавне библиотеке на основу јавног конкурса врши се по поступку прописаним законом и градским прописима којима се ближе уређује начин, мерила и критеријуми за избор пројеката или програма у култури који се финансирају или суфинансирају из буџета оснивача.


Јавна библиотека је у обавези да Градском већу, у року од 15 дана по завршетку програма или пројекта за који су додељена буџетска средства, а најкасније до краја текуће године, поднесе извештај о реализацији програма или пројекта и достави доказ о наменском коришћењу финансијских средстава“. 

Члан 8.


Члан 4. Одлуке, мења се и гласи:


„Град, преко надлежног органа:

1) даје сагласност на Статут Јавне библиотеке;

2) даје сагласност на статусне промене Јавне библиотеке;

3)   даје сагласност на промену седишта и пословног имена Јавне библиотеке;

4)   даје сагласност на промену делатности Јавне библиотеке;

5)  даје сагласност на годишњи програм рада и на годишњи финансијски план Јавне библиотеке;

6) даје сагласност на стратешки план Јавне библиотеке;

7)  даје сагласност на акт о организацији и систематизацији послова Јавне библиотеке, у складу са Статутом града Врања;

8)  даје сагласност на друге акте Јавне библиотеке, у складу са законом, овом одлуком и Статутом Јавне библиотеке;

9)  именује и разрешава председника и чланове Управног и Надзорног одбора Јавне библиотеке, у складу са законом, овом одлуком и Статутом Јавне библиотеке;

10)  врши и друге послове у складу са законом, актима оснивача и Статутом            Јавне библиотеке“. 

Члан 9.


Члан 7. Одлуке, мења се и гласи:


„ Директор Јавне библиотеке именује се на основу претходно спроведеног јавног конкурса,на начин и поступак прописан законом, Статутом Јавне библиотеке и овом одлуком.


Јавни конкурс расписује и спроводи Управни одбор Јавне библиотеке, на начин и по поступку прописаним одредбама закона којим се уређује област културе.


Јавни конкурс се расписује 60 дана пре истека мандата директора.


Управни одбор Јавне библиотеке дужан је да у року од 30 дана од дана завршетка јавног конкурса изврши избор кандидата и предлог достави министру надлежном за културу.


Министар надлежан за културу именује директора Јавне библиотеке, уз сагласност руководиоца Народне библиотеке Србије.


Директор Јавне библиотеке именује се на период од четири године и по истеку мандата може бити поново именован.


За директора Јавне библиотеке именује се лице које има високо образовање у области друштвено-хуманистичких наука и најмање три године радног искуства у култури, односно културним делатностима и које испуњава друге опште законске услове, као  и посебне услове утврђене Статутом Јавне библиотеке.


Кандидат за директора дужан је да предложи програм рада и развоја Јавне библиотеке за мандатни период за који се врши именовање директора, као саставни део конкурсне документације“.

Члан 10.


Иза члана 7. Одлуке, додају се нови чланови, који гласе:

„Члан 7а.


У случају да Управни одбор Јавне библиотеке не изврши избор кандидата и предлог достави министру надлежном за културу у року од 30 дана од дана завршетка јавног конкурса, односно уколико министар надлежан за културу не прихвати предлог Управног одбора, сматра се да јавни конкурс није успео.

Члан 7б.


Министар надлежан за културу може именовати вршиоца дужности директора Јавне библиотеке, без претходно спроведеног јавног конкурса, у случају када директору престане дужност пре истека мандата, односно када јавни конкурс за директора није успео.


Вршилац дужности директора може обављати ту функцију најдуже једну годину.

7в.


Директор Јавне библиотеке:

1) организује и руководи радом Јавне библиотеке;

2)  доноси акт о организацији и систематизацији послова и друга општа акта у складу са законом, овом одлуком Статутом града Врања и Статутом Јавне библиотеке;

3) извршава одлуке Управног одбора Јавне библиотеке;

4) заступа Јавну библиотеку;

5) стара се о законитости рада Јавне библиотеке;

6) одговоран је за спровођење програма рада Јавне библиотеке;

7) одговоран је за материјално-финансијско пословање Јавне библиотеке;

8) врши друге послове утврђене законом и Статутом Јавне библиотеке.

Члан 7г.


Дужност директора Јавне библиотеке престаје истеком мандата и разрешењем.


Министар културе ће разрешити директора пре истека мандата:

1) на лични захтев;

2)  ако обавља дужност супротно одредбама закона, ове одлуке и Статута Јавне библиотеке;

3) ако нестручним, неправилним и несавесним радом проузрокује већу штету Јавној библиотеци или тако занемарује или несавесно извршава своје обавезе да су настале или могу настати веће сметње у раду Јавне библиотеке;

4) ако је против њега покренут кривични поступак за дело које га чини недостојним за обављање дужности директора;

4) из других разлога утврђених законом и Статутом Јавне библиотеке“.

Члан 11.


Члан 8. Одлуке, мења се и гласи:

„Јавном библиотеком  управља Управни одбор.


Управни одбор има пет чланова, укључујући и председника, које именује и разрешава Скупштина Града у складу са законом и Статутом Јавне библиотеке, из реда истакнутих стручњака и познавалаца културне делатности .


Председник Управног одбора има заменика који се одређују актом о именовању Управног одбора из реда чланова Управног одбора.


Од укупног броја чланова Управног одбора, три члана су представници оснивача, а два члана представници запослених у Јавној библиотеци.


Састав Управног одбора треба да обезбеди заступљеност од најмање 30% представника мање заступљеног пола.


Представници запослених предлажу се на начин утврђен Статутом Јавне библиотеке, у складу са законом.


Председник и чланови Управног одбора именују се на период од четири године и могу бити именовани највише два пута.


Скупштина Града може, до именовања председника и чланова Управног одбора, да именује вршиоца дужности председника и чланова Управног одбора, најдуже за период од једне године.


Вршилац дужности председника или члана Управног одбора може се именовати и у случају када председнику, односно члану Управног одбора престане дужност пре истека мандата.


Председнику и члановима Управног одбора може припадати накнада за рад, под условима и према мерилима утврђеним актом оснивача“.

Члан 12.


Члан 9. Одлуке, мења се и гласи:


„Управни одбор Јавне библиотеке:

1) доноси Статут;

2) доноси друге опште акте Јавне библиотеке, предвиђене законом и Статутом Јавне библиотеке;

3)  утврђује пословну и развојну политику Јавне библиотеке;

4)  одлучује о пословању Јавне библиотеке;

5) доноси годишњи програм рада Јавне библиотеке, на предлог директора;

6) доноси стратешки план Јавне библиотеке, у складу са законом и Статутом Јавне библиотеке;

7)  доноси годишњи финансијски план Јавне библиотеке;

8)  усваја годишњи обрачун;

9)  усваја годишњи извештај о раду и пословању Јавне библиотеке;

10)даје предлог о статусним променама, у складу са законом;

11) расписује и спроводи јавни конкурс за именовање директора, врши избор кандидата и доставља предлог кандидату за директора министру надлежном за културу, у складу са законом, овом одлуком и Статутом Јавне библиотеке;

12) закључује уговор о раду са директором, на одређено време, до истека времена за које је именован, односно до његовог разрешења, а када је за директора именовано лице које је већ запослено у Јавној библиотеци на неодређено време, закључује анекс уговора о раду, у складу са законом;

13) одлучује о другим питањима утврђеним законом и Статутом Јавне библиотеке“.

Члан 13.


Иза члана 9. Одлуке, додаје се нови члан који гласи:

„Члан 9а.


Дужност председника и чланова Управног одбора престаје истеком мандата и разрешењем.


Скупштина Града ће разрешити, пре истека мандата, поједине чланове, укључујући и председника или Управни одбор Јавне библиотеке:

1) на лични захтев члана;

2)  ако Управни одбор доноси незаконите одлуке или не доноси одлуке које је на основу закона и Статута дужан да доноси;

3) ако члан Управног одбора неоправданим одсуствовањима или несавесним радом онемогућава рад Управног одбора;

4)  ако овлашћени предлагач покрене иницијативу за разрешење члана Управног одбора због престанка основа по коме је именован у Управни одбор;

5)  у другим случајевима утврђеним законом и Статутом Јавне библиотеке.

Дужност новоименованог појединог члана Управног одбора траје до истека мандата Управног одбора“.

Члан 14.


Члан 10. Одлуке, мења се и гласи:

„Надзорни одбор обавља надзор над пословањем Јавне библиотеке.


Надзорни одбор има три члана, које именује и разрешава Скупштина Града, у складу са законом и Статутом Јавне библиотеке.


Председник Надзорног одбора одређује се актом о именовању Надзорног  одбора из реда чланова Надзорног одбора.


Од укупног броја чланова Надзорног одбора, два члана су представници оснивача, а један члан представник запослених у Јавној библиотеци.


Састав Надзорног одбора треба да обезбеди заступљеност од најмање 30% представника мање заступљеног пола.


Представници запослених предлажу се на начин утврђен Статутом Јавне библиотеке, у складу са законом.


Председник и чланови Надзорног одбора именују се на период од четири године и могу бити именовани највише два пута.


За члана Надзорног одбора не може бити именовано лице које је члан Управног одбора Јавне библиотеке.


Председнику и члановима Надзорног одбора може припадати накнада за рад, под условима и према мерилима утврђеним актом оснивача“.

Члан 15.


Члан 11. Одлуке, мења се и гласи:


„Дужност председника и чланова Надзорног одбора престаје на начин и под условима утврђеним овом одлуком за престанак дужности председника и чланова Управног одбора Јавне библиотеке.

Дужност новоименованог појединог члана Надзорног одбора траје до истека мандата Надзорног одбора“.

Члан 16.


Стратешки план Јавне библиотеке донеће се најкасније у року од шест месеци од дана ступања на снагу ове одлуке.


Стратешки план Јавне библиотеке доноси се за период од пет година.

Члан 17.


Јавна библиотека је дужна да усклади своју организацију, рад и акте са одредбама Закона о библиотечко-информационој делатности и Закона о култури, најкасније у року од 60 дана од дана ступања на снагу ове одлуке.

Члан 18.


Одлука ступа на снагу наредног дана од дана објављивања у „Службеном гласнику града Врања“.

СКУПШТИНА ГРАДА ВРАЊА, дана 09.07.2014.године, број:02-196/14-13

                                                                                          ПРЕДСЕДНИК,
          др Слободан Стаменковић,с.р.
520.
На основу члана 46. став 1. Закона о планирању и изградњи (''Службени гласник Републике Србије'', број 72/09, 81/09-исправка, 64/10-УС, 24/2011, 121/2012, 42/13-УС, 50/13-УС и 98/13-УС), члана 32. и члана 175. Статута града Врања (''Службени гласник града Врања'', број 23/11-пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној 09.07.2014. године, донела је

О   Д   Л   У   К   У

О ИЗРАДИ ПЛАНА ДЕТАЉНЕ РЕГУЛАЦИЈЕ

ИЗМЕЂУ УЛИЦА РАДНИХ БРИГАДА, РУДАРСКА И БУДИСАВА ШОШКИЋА 

У ВРАЊУ
Члан 1.

Приступа се изради Плана детаљне регулације између Улица радних бригада, рударска и Будисава Шошкића у Врању (у даљем тексту: План детаљне регулације).
План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом. 
Члан 2.


План се доноси за подручје од око 6,0 ha обухвата део територије града Врања и то КО Врање 1 и КО Бунушевац. Прелиминарне границе Плана су дефинисане ободним саобраћајницама: са севера Улица рударска, са североистока Улица Будисава Шошкића са југоистока новопројектована и са југозапада Улица радних бригада. 



Граница планског обухвата из претходног става је оквирна, биће ближе утврђена у фази израде нацрта Плана.

Члан 3.


Планом генералне регулације зоне 2 у Врању је дефинисана обавеза разраде овог подучја кроз план нижег реда. 


План детаљне регулације садржи: границу плана и обухват грађевинског подручја; поделу простора на посебне зоне и целине; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.

План представља плански основ за издавање Локацијске дозволе од стране надлежног органа Градске управе града Врања.

Члан 4.


Носилац израде Плана детаљне регулације је Јавно предузеће Завод за урбанизам  Врање.

Члан 5.


Рок за израду Плана детаљне регулације регулисаће се Уговором између Инвеститора  и  Носиоца израде Плана.

Члан 6.


Средства за израду Плана детаљне регулације обезбеђује град Врање.

Члан 7.

      
Упоредо са Одлуком о изради Плана, донеће се Одлука о изради или о неприступању изради стратешке процене утицаја Плана на животну средину  у складу са Законом о стратешкој процени утицаја на животну средину („Службени гласник Републике Србије“, број 135/04 и 88/2010) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 8.


Ова Одлука ступа на снагу осмог дана од дана објављивања у „Службеном гласнику Града Врања“

СКУПШТИНА ГРАДА ВРАЊА,дана09.07.2014. године, број: 35-12/14-13.

ПРЕДСЕДНИК,
          др Слободан Стаменковић,с.р.

521.

На основу члана 46. став 1. Закона о планирању и изградњи (''Службени гласник Републике Србије'', број 72/09, 81/09-исправка, 64/10-УС, 24/2011, 121/2012, 42/13-УС, 50/13-УС и 98/13-УС), члана 32. и члана 175. Статута града Врања (''Службени гласник града Врања'', број 23/11-пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној 09.07. 2014. године, донела је

О   Д   Л   У   К   У

О ИЗРАДИ ПЛАНА ДЕТАЉНЕ РЕГУЛАЦИЈЕ

ЦЕНТРА ГОРЊЕ ЧАРШИЈЕ У ВРАЊУ
Члан 1.


Приступа се изради Плана детаљне регулације центра Горње чаршије у Врању (у даљем тексту: План детаљне регулације).


План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом. 

Члан 2.


План се доноси за подручје од око 6,5 ha обухвата део територије града Врања и то КО Врање 1. Прелиминарне границе Плана су дефинисане ободним саобраћајницама: са југа и југозапада Улица нишка, са севера Шумадијска са запада границама катастарских парцела до пресека са Улицом девет Југовића и са југоистока Улице кајмакчаланска и Трг слободе. 



Граница планског обухвата из претходног става је оквирна, биће ближе утврђена у фази израде нацрта Плана.

Члан 3.


Планом генералне регулације зоне 1 у Врању је дефинисана обавеза разраде овог подучја кроз план нижег реда. 


План детаљне регулације садржи: границу плана и обухват грађевинског подручја; поделу простора на посебне зоне и целине; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.


План представља плански основ за издавање Локацијске дозволе од стране надлежног органа Градске управе града Врања.

Члан 4.


Рок за израду Плана детаљне регулације регулисаће се Уговором између Инвеститора  и  Носиоца израде Плана.
       Члан 5.

Средства за израду Плана детаљне регулације обезбеђује OEBS–кроз пројекат "Овде смо заједно".

Члан 6.

      
Упоредо са Одлуком о изради Плана, донеће се Одлука о изради или о неприступању изради стратешке процене утицаја Плана на животну средину  у складу са Законом о стратешкој процени утицаја на животну средину („Службени гласник Републике Србије“, број 135/04 и 88/2010) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 7.

Ова Одлука ступа на снагу осмог дана од дана објављивања у „Службеном гласнику Града Врања“

СКУПШТИНА ГРАДА ВРАЊА, дана09.07.2014. године, број: 35-10/14-13.

ПРЕДСЕДНИК,
          др Слободан Стаменковић,с.р.

522.


На основу члана 46. став 1. Закона о планирању и изградњи (''Службени гласник Републике Србије'', број 72/09, 81/09-исправка, 64/10-УС, 24/2011, 121/2012, 42/13-УС, 50/13-УС и 98/13-УС), члана 32. и члана 175. Статута града Врања (''Службени гласник града Врања'', број 23/11-пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној 09.07.2014. године, донела је

О   Д   Л   У   К   У

О ИЗРАДИ ПЛАНА ДЕТАЉНЕ РЕГУЛАЦИЈЕ

ИЗМЕЂУ УЛИЦА ЗМАЈ ЈОВИНА И ПРИЗРЕНСКА

У ВРАЊУ
Члан 1.


Приступа се изради Плана детаљне регулације између Улица Змај Јовина и призренска у Врању (у даљем тексту: План детаљне регулације).


План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом. 

Члан 2.


План се доноси за подручје од око 5,50 ha обухвата део територије града Врања и то КО Врање 1. Прелиминарне границе Плана су дефинисане ободним саобраћајницама: са истока Змај Јовина, са севера Охридска, са запада Ужичка до пресека са Призренском , наставља Призренском до Јужноморавске са запада, прати границе катастарских парцела до пресека са Улицом Змај Јове. 



Граница планског обухвата из претходног става је оквирна, биће ближе утврђена у фази израде нацрта Плана.

Члан 3.


Планом генералне регулације зоне 1 у Врању је дефинисана обавеза разраде овог подучја кроз план нижег реда. 


План детаљне регулације садржи: границу плана и обухват грађевинског подручја; поделу простора на посебне зоне и целине; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.


План представља плански основ за издавање Локацијске дозволе од стране надлежног органа Градске управе града Врања.

Члан 4.


Носилац израде Плана детаљне регулације је Јавно предузеће Завод за урбанизам  Врање.

Члан 5.


Рок за израду Плана детаљне регулације регулисаће се Уговором између Инвеститора  и  Носиоца израде Плана.

Члан 6.

Средства за израду Плана детаљне регулације обезбеђује град Врање.

Члан 7.

      Упоредо са Одлуком о изради Плана, донеће се Одлука о изради или о неприступању изради стратешке процене утицаја Плана на животну средину  у складу са Законом о стратешкој процени утицаја на животну средину („Службени гласник Републике Србије“, број 135/04 и 88/2010) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 8.


Ова Одлука ступа на снагу осмог дана од дана објављивања у „Службеном гласнику Града Врања“

СКУПШТИНА ГРАДА ВРАЊА,дана 09.07.2014. године, број: 35-11/14-13.

ПРЕДСЕДНИК,
          др Слободан Стаменковић,с.р.

523.


На основу члана 46. став 1. Закона о планирању и изградњи (''Службени гласник Републике Србије'', број 72/09, 81/09-исправка, 64/10-УС, 24/2011, 121/2012, 42/13-УС, 50/13-УС и 98/13-УС), члана 32. и члана 175. Статута града Врања (''Службени гласник града Врања'', број 23/11-пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној  09.07. 2014. године, донела је

О   Д   Л   У   К   У

О ИЗРАДИ ПЛАНА ДЕТАЉНЕ РЕГУЛАЦИЈЕ

У НАСЕЉУ СМОНИЦА У ВРАЊСКОЈ БАЊИ
Члан 1.




Приступа се изради Плана детаљне регулације у насељу Смоница у Врањској Бањи (у даљем тексту: План детаљне регулације).


План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом. 

Члан 2.


План се доноси за подручје од око 5,0 ha обухвата део територије Врањске Бање и то КО Врањска Бања. Прелиминарне границе Плана су дефинисане: са југа Улицом Веселина Маслеше, са северозапада Улицом Николе Тесле, наставља границама катастарских парцела 1384/8, 1384/7 и 1365 КО Врањска Бања, са североистока граница наставља новопројектованом улицом до пресека са Улицом девет Југовића и даље Улицом девет Југовића. 



Граница планског обухвата из претходног става је оквирна, биће ближе утврђена у фази израде нацрта Плана.

Члан 3.


Планом генералне регулације Врањске Бање је дефинисана обавеза разраде овог подучја кроз план нижег реда. 


План детаљне регулације садржи: границу плана и обухват грађевинског подручја; поделу простора на посебне зоне и целине; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.

План представља плански основ за издавање Локацијске дозволе од стране надлежног органа Градске управе града Врања.

Члан 4.


Носилац израде Плана детаљне регулације је Јавно предузеће Завод за урбанизам  Врање.

Члан 5.


Рок за израду Плана детаљне регулације регулисаће се Уговором између Инвеститора  и  Носиоца израде Плана.

Члан 6.


Средства за израду Плана детаљне регулације обезбеђује град Врање.

Члан 7.

      Упоредо са Одлуком о изради Плана, донеће се Одлука о изради или о неприступању изради стратешке процене утицаја Плана на животну средину  у складу са Законом о стратешкој процени утицаја на животну средину („Службени гласник Републике Србије“, број 135/04 и 88/2010) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 8.


Ова Одлука ступа на снагу осмог дана од дана објављивања у „Службеном гласнику Града Врања“

СКУПШТИНА ГРАДА ВРАЊА, дана09.07.2014. године, број:35-14/14-13.

ПРЕДСЕДНИК,
          др Слободан Стаменковић,с.р.
524.


На основу члана 46. став 1. Закона о планирању и изградњи (''Службени гласник Републике Србије'', број 72/09, 81/09-исправка, 64/10-УС, 24/2011, 121/2012, 42/13-УС, 50/13-УС и 98/13-УС), члана 32. и члана 175. Статута града Врања (''Службени гласник града Врања'', број 23/11-пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној 09.07.2014. године, донела је

О   Д   Л   У   К   У

О ИЗРАДИ ПЛАНА ДЕТАЉНЕ РЕГУЛАЦИЈЕ

ДОЊИ АСАМБАИР 1 У ВРАЊУ
Члан 1.




Приступа се изради Плана детаљне регулације Доњи Асамбаир 1 у Врању (у даљем тексту: План детаљне регулације).


План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом. 

Члан 2.


План се доноси за подручје од око 14,0 ha обухвата део територије града Врања и то КО Врање 1. Прелиминарне границе Плана су дефинисане: са запада постојећа саобраћајница, са североистока регулисано корито Градске реке, са југоистока граница ужег појаса заштите државног пута IA реда бр. 1 и са северозапада границама катастарских парцела. 



Граница планског обухвата из претходног става је оквирна, биће ближе утврђена у фази израде нацрта Плана.

Члан 3.


Планом генералне регулације зоне 3 у Врању је дефинисана обавеза разраде овог подучја кроз план нижег реда. 

План детаљни регулације садржи: границу плана и обухват грађевинског подручја; поделу простора на посебне зоне и целине; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.

План представља плански основ за издавање Локацијске дозволе од стране надлежног органа Градске управе града Врања.

Члан 4.


Носилац израде Плана детаљне регулације је Јавно предузеће Завод за урбанизам  Врање.

Члан 5.


Рок за израду Плана детаљне регулације регулисаће се Уговором између Инвеститора  и  Носиоца израде Плана.

Члан 6.


Средства за израду Плана детаљне регулације обезбеђује град Врање.

Члан 7.

      
Упоредо са Одлуком о изради Плана, донеће се Одлука о изради или о неприступању изради стратешке процене утицаја Плана на животну средину  у складу са Законом о стратешкој процени утицаја на животну средину („Службени гласник Републике Србије“, број 135/04 и 88/2010) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 8.


Ова Одлука ступа на снагу осмог дана од дана објављивања у „Службеном гласнику Града Врања“

СКУПШТИНА ГРАДА ВРАЊА, дана 09.07.2014.године, број: 35-13/14-13.

ПРЕДСЕДНИК,
          др Слободан Стаменковић,с.р.
525.

На основу чл. 60. ст. 1. тач. 3. Закона о јавним предузећима („Службени гласник РС“, број 119/12), чл. 21. ст. 1. тач. 3. Одлуке о промени оснивачког акта Јавног комуналног предузећа „Комрад“ Врање („Службени гласник града Врања“, број 15/13) и чл. 32. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07.2014. године, донела је

Р  Е  Ш  Е  Њ  Е

О ДАВАЊУ САГЛАСНОСТИ НА ОДЛУКУ

О ЦЕНАМА КОМУНАЛНИХ УСЛУГА 

Члан 1.


Даје се сагласност на Одлуку о ценама комуналних услуга, коју је донео Надзорни одбор Јавног комуналног предузећа „Комрад“ Врање, број: 2224 од 19.06.2014. године.

Члан 2.


Решење ступа на снагу даном доношења, а примењиваће се од 01.09.2014.године.
Члан 3.


Ступањем на снагу овог Решења престаје да важи Решење о давању сагласности на цене комуналих услуга-изношења и депоновања смећа и других услуга Јавног комуналног предузећа „Комрад“ Врање, коју је донело Градско веће града Врања, број: 06-2/11-04 од 15.01.2011. године.

Члан 4.


Решење објавити у „Службеном гласнику града Врања“
СКУПШТИНА  ГРАДА ВРАЊА09.07. 2014. године, број: 38-4/14-13.
ПРЕДСЕДНИК,
          др Слободан Стаменковић,с.р.
526.

На основу члана 42. став 3. Закона о јавним предузећима („Службени гласник Републике Србије“, број 119/12), члана 32. став 1. тачка 9. и члана 66. став 3. Закона о локалној самоуправи („Службени гласник Републике Србије“, број 129/07), члана 47.став 2. Одлуке о промени оснивачког акта Јавног предузећа „Нови дом“ Врање („Службени гласник града Врања“, број 15/13) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је

Р  Е  Ш  Е  Њ  Е

О ИМЕНОВАЊУ ВРШИОЦА ДУЖНОСТИ ДИРЕКТОРАЈАВНОГ ПРЕДУЗЕЋА „НОВИ ДОМ“ ВРАЊЕ

I

Именује се Небојша Радуловић, дипл.економиста из Врања, за вршиоца дужности директора Јавног предузећа „Нови дом“ Врање на још један период, најдуже до шест месеци, до именовања директора по основу јавног конкурса у складу са законом. 

II


Решење ступа на снагу даном доношења.

III

Решење објавити у „Службеном гласнику града Врања“.

СКУПШТИНА ГРАДА ВРАЊА, дана 09.07.2014. године, број: 02-202/14-13.
ПРЕДСЕДНИК,
          др Слободан Стаменковић,с.р.
527.

На основу члана 42. став 3. Закона о јавним предузећима („Службени гласник Републике Србије“, број 119/12), члана 32. став 1. тачка 9. и члана 66. став 3. Закона о локалној самоуправи („Службени гласник Републике Србије“, број 129/07),члана 47.став 2. Одлуке o промени оснивачког акта Јавног предузећа „Дирекција за развој и изградњу града Врања“ Врање („Службени гласник града Врања“, број 15/13) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је

Р  Е  Ш  Е  Њ  Е

О ИМЕНОВАЊУ ВРШИОЦА ДУЖНОСТИ  ДИРЕКТОРА ЈАВНОГ ПРЕДУЗЕЋА

„ДИРЕКЦИЈА ЗА РАЗВОЈ И ИЗГРАДЊУ ГРАДА ВРАЊА“ ВРАЊЕ

I


Именује се Драган Стојковић, дипл.правник из Врања, за вршиоца дужности директора Јавног предузећа „Дирекција за развој и изградњу града Врања“ Врање на још један период, најдуже до шест месеци, до именовања директора по основу јавног конкурса у складу са законом.

II


Решење ступа на снагу даном доношења.

III

Решење објавити у „Службеном гласнику града Врања“.

СКУПШТИНА ГРАДА ВРАЊА, дана 09. 07.2014. године, број: 02-200/14-13.

ПРЕДСЕДНИК,
          др Слободан Стаменковић,с.р.
528.

На основу члана 42. став 3. Закона о јавним предузећима („Службени гласник Републике Србије“, број 119/12), члана 32. став 1. тачка 9. и члана 66. став 3. Закона о локалној самоуправи („Службени гласник Републике Србије“, број 129/07), члана 47.став 2. Одлуке о промени оснивачког акта Јавног предузећа „Управа Бање“ Врањска Бања („Службени гласник града Врања“, број 15/13) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07.2014. године, донела је

Р  Е  Ш  Е  Њ  Е

О ИМЕНОВАЊУ ВРШИОЦА ДУЖНОСТИ ДИРЕКТОРАЈАВНОГ ПРЕДУЗЕЋА „УПРАВА БАЊЕ“ ВРАЊСКА БАЊА

I

Именује се Станко Петковић, дипл.инж.шумарства из Врањске Бање, за вршиоца дужности директора Јавног предузећа „Управа Бање“ Врањска Бања на још један период, најдуже до шест месеци, до именовања директора по основу јавног конкурса у складу са законом.

II


Решење ступа на снагу даном доношења.

III

Решење објавити у „Службеном гласнику града Врања“.

СКУПШТИНА ГРАДА ВРАЊА, дана 09.07.2014. године, број: 02-201/14-13.

ПРЕДСЕДНИК,
          др Слободан Стаменковић,с.р.
529.

На основу члана 42. став 3. Закона о јавним предузећима („Службени гласник Републике Србије“, број 119/12), члана 32. став 1. тачка 9. и члана 66. став 3. Закона о локалној самоуправи („Службени гласник Републике Србије“, број 129/07),члана 47.став 2. Одлуке o промени оснивачког акта Јавног предузећа „Завод за урбанизам“ Врање („Службени гласник града Врања“, број 15/13) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је

Р  Е  Ш  Е  Њ  Е

О ИМЕНОВАЊУ ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА

„ЗАВОД ЗА УРБАНИЗАМ“ ВРАЊЕ

I


Именује се Драган Величковић, дипл.инж.архитектуре из Врања, за вршиоца дужности директора Јавног предузећа „Завод за урбанизам“ Врање на још један период, најдуже до шест месеци, до именовања директора по основу јавног конкурса у складу са законом.

II


Решење ступа на снагу даном доношења.

III

Решење објавити у „Службеном гласнику града Врања“.

СКУПШТИНА ГРАДА ВРАЊА, дана 09.07.2014. године, број: 02-203/14-13.

ПРЕДСЕДНИК,
          др Слободан Стаменковић,с.р.
530.
На основу чл. 44. Закона о култури („Службени гласник Републике Србије“, број 72/09), чл.32.ст.1.тач.9. Закона о локалној самоуправи („Службени гласник Републике Србије“, број 129/07) и чл.32.ст.1.тач.10. Статута града Врања („Службени гласник града Врања“, број 27/12,32/12 и 21/13), Скупштина града Врања, на седници одржаној 09.07.2014. године, донела је
Р  Е  Ш  Е  Њ  Е

О ДАВАЊУ САГЛАСНОСТИ НА СТАТУТ О ПРОМЕНИСТАТУТА НАРОДНЕ БИБЛИОТЕКЕ „БОРА СТАНКОВИЋ“ ВРАЊЕ
I


Даје се сагласност на Статут о промени Статута Народне библиотеке „Бора Станковић“ Врање, који је донео Управни одбор Народне библиотеке „Бора Станковић“ Врање, број 346 од 03.07.2014.године.

II


Решење ступа на снагу наредног дана од дана објављивања у „Службеном гласнику града Врања“.

СКУПШТИНА ГРАДА ВРАЊА, дана 09.07.2014.године, број:02-198/14-13.

ПРЕДСЕДНИК,
          др Слободан Стаменковић,с.р.
531.

На основу члана 42. и 43. Закона о правима пацијената („Службени гласник Републике Србије“, број 45/13), члана 3, члана 4, члана 8.став 1. и члана 13. Одлуке о оснивању Савета за здравље („Службени гласник града Врања“, број 39/13), члана 50. став 2. и 3. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014.године, донела је

Р   Е   Ш   Е   Њ   Е

О ИЗБОРУ ЧЛАНОВА САВЕТА ЗА ЗДРАВЉЕ

Члан 1.


Бирају се чланови Савета за здравље ( у даљем тексту: Савет), на период од четири године, и то:


1. Др Добри Стошић, доктор спец. неурологије из Врања, представник локалне самоуправе.


2. Др Мирјана Илић Стошић, доктор спец. офтамологије из Врања, представник локалне самоуправе.


3. Др Момчило Стоиљковић, доктор спец. хирургије из Врања, представник локалне самоуправе.


4. Др Горан Тасић, доктор  спец. хигијене из Врања, представник локалне самоуправе.


5. Др Горан Поповић, доктор спец. спортске медицине из Врања, представник Дома здравља Врање.


6. Др Чедомир Станимировић, доктор спец. анестезиологије из Врања, представник Болнице Врање.


7. Др Јовица Стојановић, доктор спец. социјалне медицине из Врања, представник Завода за јавно здравље-Врање.


8. Слађана Томић, начелник за здравствено осигурање Републичког фонда за здравствено осигурање- Филијала Врање


9. Томислав Стефановић, секретар Црвеног крста Врање

Члан 2.


Председник и заменик председника Савета бирају се из реда изабраних чланова Савета, на првој, конститутивној седници Савета, у складу са Одлуком о оснивању Савета за здравље.

Члан 3.

Делокруг Савета је да:


1) прати и унапређује приступачност и уједначеност коришћења  здравствене заштите на територији града Врања;


2) спроводи мере у области заштите права пацијената и то:

 - разматра приговоре о повреди појединачних права пацијената на основу достављених и прикупљених доказа и утврђених чињеница; 


 - о утврђеним чињеницама обавештава подносиоца приговора и директора здравствене установе, односно оснивача приватне праксе на коју се приговор односи и даје одговарајуће препоруке;

- разматра тромесечне, шестомесечне и годишње извештаје саветника за заштиту  пацијената и предлаже мере за заштиту и промоцију и промоцију права пацијената;


3) подноси годишњи извештај о свом раду и предузетим мерама за заштиту права пацијената Скупштини и министарству надлежном за послове здравља, а ради информисања и остваривања потребне сарадње извештај доставља и Заштитнику грађана;


4) прати здравствено стање становништва и доноси Стратегију  јавног здравља становништва града Врања, уз претходну сагласност Скупштине;


5) подстиче сарадњу  здравствених установа, институција и организација са територије града Врања и међусекторску сарадњу;


6) унапређује односе са републичким и регионалним институцијама, установама и организација у области здравља;


7) предузима и друге активности у циљу унапређења система здравствене заштите и здравља становништва, у складу са Пословником Савета.
Члан 4.


Решење ступа на снагу даном доношења.

Члан 5.


Решење објавити у „Службеном гласнику града Врања“
СКУПШТИНА ГРАДА ВРАЊА, дана 09.07.2014. године, број:02-204/14-13.
ПРЕДСЕДНИК,
          др Слободан Стаменковић,с.р.
532.
На основу члана 54. став 11. тач. 2) и 3) и члана 55. став 3. тач. 5) Закона о основама система и образовања („Службени гласник Републике Србије“, број 72/09, 52/11 и 55/13) и члана 32. Статута града Врања („Службени гласник града Врања“, број 27/12, 32/12 и 21/13), Скупштина града Врања на седници одржаној дана 09.07. 2014. године, донела је 
Р  Е  Ш  Е  Њ  Е

О РАЗРЕШЕЊУ ЧЛАНА ШКОЛСКОГ ОДБОРА

ТЕХНИЧКЕ ШКОЛЕ У ВРАЊУ

Члан 1.


Разрешава се Братољуб Ђорђевић, машински техничар из Врања, улица Таковска број 13, дужности члана Школског одбора Техничке школе у Врању, представник локалне самоуправе, пре истека времена на које је именован.

Члан 2.


Решење ступа на снагу даном доношења.

Члан 3.


Решење објавити у „Службеном гласнику града Врања“.

СКУПШТИНА ГРАДА ВРАЊА, дана 09.07. 2014. године, број: 02-207/14-13.

ПРЕДСЕДНИК,
          др Слободан Стаменковић,с.р.
533.

На основу члана 55. став 1. и 4. Закона о основама система и образовања („Службени гласник Републике Србије“, број 72/09, 52/11 и 55/13) и члана 32. Статута града Врања („Службени гласник града Врања“, број 27/12, 32/12 и 21/13), Скупштина града Врања на седници одржаној дана 09.07. 2014. године, донела је 
Р  Е  Ш  Е  Њ  Е

О ИЗМЕНИ РЕШЕЊА О ИМЕНОВАЊУ ЧЛАНОВА ШКОЛСКИХ ОДБОРА

У СРЕДЊИМ ШКОЛАМА НА ТЕРИТОРИЈИ ГРАДА ВРАЊА

Члан 1.


Решење о именовању чланова школских одбора у средњим школама на територији града Врања („Службени гласник града Врања“, број 13/14), у одељку: „Школски одбор Техничке школе Врање“, тач. 3. мења се и гласи:


„3. Бранислав Максић, кож.техничар из Врања“.

Члан 2.


Изборни период новоименованог члана траје до истека мандата Школског одбора Техничке школе, који су именовани Решењем Скупштине града Врања о именовању чланова школских одбора у средњим школама на територији града Врања, број: 02-194/2014-13 од 13.06.2014.године („Службени гласник града Врања“, број 13/14).

Члан 3.


Решење ступа на снагу даном доношења.

Члан 4.


Решење објавити у „Службеном гласнику града Врања“.

СКУПШТИНА ГРАДА ВРАЊА,дана 09.07.2014. године, број: 02-208/14-13.

ПРЕДСЕДНИК,
          др Слободан Стаменковић,с.р.
534.

На основу члана 45. став 2. Статута града Врања („Службени гласник града Врања“, број 27/12, 32/12 и 21/12) и члана  43. став 2, 3 и 5. Пословника Скупштине града Врања („Службени  гласник града Врања“, број 25/12), Скупштина града Врања, на седници одржаној 09.07. 2014. године, донела је

Р Е Ш Е Њ Е

О РАЗРЕШЕЊУ ЧЛАНОВА СТАЛНИХ РАДНИХ ТЕЛА-САВЕТА И КОМИСИЈА СКУПШТИНЕ ГРАДА ВРАЊА

Члан 1.


Разрешава се Драгољуб Стевановић, дипл.економиста из Врања, дужности члана Савета за буџет и финансије, пре истека времена на које је именован.

Члан 2.

Разрешава се Данијела Стојановић, дипл.економиста из Врања, дужности члана Савета за пољопривреду и развој села, пре истека времена на које је именована.
Члан 3.

Решење ступа на снагу даном доношења.

Члан 4.


Решење  објавити у „Службеном гласнику града Врања.

СКУПШТИНА  ГРАДА ВРАЊА, дана 09.07.2014. године, број:02-209/14-13.

ПРЕДСЕДНИК,
          др Слободан Стаменковић,с.р.
535.

На основу члана 44. став 4. Статута града Врања („Службени гласник града Врања“, број 27/12, 32/12 и 21/12) и члана  43. став 1, 2. и 3. Пословника Скупштине града Врања („Службени  гласник града Врања“, број 25/12), Скупштина града Врања, на седници одржаној 09.07.2014. године, донела је
Р Е Ш Е Њ Е

О ИЗМЕНИ РЕШЕЊА  О ИМЕНОВАЊУ ЧЛАНОВА СТАЛНИХ РАДНИХ ТЕЛА – САВЕТА И КОМИСИЈА СКУПШТИНЕ ГРАДА ВРАЊА

Члан 1. 

Решење  о именовању  чланова сталних радних тела – савета и комисија Скупштине града Врања („Службени гласник града Врања“,  број 25/12, 32/12, 37/13, 39/13, 42/13, 2/14 и 10/14 ), у члану 1,  у одељку „ Савет за буџет и финансије“, у тач. 1. мења се и гласи:


„ 1. Срђан Декић, одборник, дипл.економиста из Врања, улица  Симе Погачаревића 18“.

Члан 2.


У члану 1, у одељку: „Савет за пољопривреду и развој села“, тач.1. мења се и гласи:


„1. Бојана Величков, одборник, дипл.инж.пољопривреде из Врања, улица Орце Николова 16“.

Члан 3.

Мандат  новоименованих чланова траје до истека мандата чланова сталних радних тела-савета и комисија Скупштине  града Врања,  који су именовани  Решењем Скупштине града Врања, број: 02-77/2012-13 од 25. 07. 2012. године („Службени гласник града Врања“, број 25/2012).

Члан 4.


Решење ступа на снагу даном доношења.

Члан 5.


Решење  објавити у „Службеном гласнику града Врања“.

СКУПШТИНА  ГРАДА ВРАЊА, дана09.07. 2014. године, број: 02-210/14-13.

ПРЕДСЕДНИК,
          др Слободан Стаменковић,с.р.
536.
На основу члана 20. става 1, 2. и 3. Закона о јавним службама  („Службени гласник РС“, број  42/91 и 71/94), члана 32. став 1. тачке 9. и члана 66. став 3. Закона о локалној самоуправи  („Службени гласник РС“, број 129/07), члана 8а. Одлуке о оснивању Регионалног центра за таленте Врање („Службени гласник града Врања“, број 26/09 и 25&12), члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је 

Р Е  Ш Е Њ Е 

О РАЗРЕШЕЊУ ПРЕДСЕДНИКА  УПРАВНОГ ОДБОРА  РЕГИОНАЛНОГ ЦЕНТРА ЗА ТАЛЕНТЕ ВРАЊЕ

I


Разрешава се Милош Ђорђевић,дипл.правник из Врања, дужности председника Управног одбора Регионалног центра за таленте Врање, пре истека времена на које је именован, подношењем оставке.

II

Решење  ступа на снагу даном доношења.

III


Решење  објавити у „Службеном гласнику  града Врања“.

СКУПШТИНА ГРАДА ВРАЊА, дана 09.07.2014.године, број: 02-211/14-13.

ПРЕДСЕДНИК,
          др Слободан Стаменковић,с.р.
537.
На основу члана 20. става 1, 2. и 3. Закона о јавним службама  („Службени гласник РС“, број  42/91 и 71/94), члана 32. став 1. тачке 9. и члана 66. став 3. Закона о локалној самоуправи  („Службени гласник РС“, број 129/07), члана 8. и 8а.став 2. Одлуке о оснивању Регионалног центра за таленте Врање („Службени гласник града Врања“, број 26/09 и 25&12), члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је 

Р Е Ш Е Њ Е

О ИЗМЕНИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА

УПРАВНОГ ОДБОРА РЕГИОНАЛНОГ ЦЕНТРА ЗА ТАЛЕНТЕ ВРАЊЕ

I


Решење о именовању председника и чланова Управног одбора Регионалног центра за таленте Врање („Службени гласник града Врања“, број 25/12 и 4/10), у члану 1, у ставу 2,  мења се и гласи:


„Председник:

            Милица Јовaновић, дипл.менаџер из Врања“

II

Мандат новоименованог председника траје до истека мандата Управног одбора, који је именован Решењем Скупштине града Врања, број: 02-188/2012-13 од 25. јула 2012. године („Службени гласник града Врања“, број 25/12).

III


Решење  ступа на снагу даном доношења.

IV


Решење  објавити у „Службеном гласнику  града Врања“.

СКУПШТИНА ГРАДА ВРАЊА,дана09.07.2014. године, број:02-212/14-13.

ПРЕДСЕДНИК,
          др Слободан Стаменковић,с.р.
538.
На основу члана 41. Закона о култури („Службени гласник РС“, број 72/09), члана 20. став 1, 2. и 3. Закона о јавним службама („Службени гласник РС“, број 42/91 и 71/94), члана 32. став 1. тачка 9. и члана 66. став 3. Закона о локалној самоуправи („Службени гласник РС“, број 129/07), члана 8. Одлуке о оснивању Јавне установе- Народни музеј  у Врању – пречишћен текст („Службени гласник града Врања“, број 23/11) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07.2014. године, донела је 

Р Е  Ш Е Њ Е

О РАЗРЕШЕЊУ  ПРЕДСЕДНИКА УПРАВНОГ ОДБОРА  ЈАВНЕ УСТАНОВЕ – НАРОДНИ МУЗЕЈ  У ВРАЊУ

I

Разрешава се Проф. др Момчило Златановић, професор књижевности из Врања, дужности председника Управног одбора Јавне установе- Народни музеј у Врању, представник локалне самоуправе, пре истека времена на које је именована.

II

Решење  ступа на снагу даном доношења.

III

Решење  објавити у „Службеном гласнику  града Врања“.

СКУПШТИНА ГРАДА ВРАЊА,дана 09.07.2014.године, број: 02-205/14-13.
ПРЕДСЕДНИК,
          др Слободан Стаменковић,с.р.
539.
На основу члана 41. Закона о култури („Службени гласник РС“, број 72/09), члана 20. става 1, 2. и 3. Закона о јавним службама  („Службени гласник РС“, број  42/91 и 71/94), члана 32. став 1. тачка 9. и члана 66. став 3. Закона о локалној самоуправи  („Службени гласник РС“, број 129/07), члана 8. Одлуке о оснивању Јавне установе – Народни музеј у Врању – пречишћен текст („Службени гласник града Врања“, број 23/11), члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 09.07. 2014. године, донела је 

Р Е  Ш Е Њ Е 

О ИЗМЕНИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА 

УПРАВНОГ ОДБОРА  ЈАВНЕ УСТАНОВЕ- НАРОДНИ МУЗЕЈ У ВРАЊУ

I


Решење о именовању председника и чланова Управног одбора Јавне установе- Народни музеј у Врању („Службени гласник града Врања“, број 25/12, 4/14 и 13/14), у члану 1, у ставу 2.  мења се и гласи:


„ Председник


 Радован Златковић, пензионер из Врања“.

II

Мандат новоименованог председника траје до истека мандата Управног одбора Јавне установе- Народни музеј у Врању, који је именован Решењем Скупштине града Врања, број: 02-147/2012-13 од 25. јула 2012. године („Службени гласник града Врања“, број 25/12).

III


Решење  ступа на снагу даном доношења.

IV


Решење  објавити у „Службеном гласнику  града Врања“.

СКУПШТИНА ГРАДА ВРАЊА, дана 09.07.2014.године, број:02-206/14-13.

ПРЕДСЕДНИК,
          др Слободан Стаменковић,с.р.
Градско веће града Врања
540.
На основу Одлуке о изменама и допунама Одлуке о локалним комуналним таксама – Тарифе локалних комуналних такси, Тарифни број 4 – Напомена („Службени лист Града Врања“, број 42/2013), члана 6. став 1. тачка 11. и члана 63. Пословника Градског већа града Врања („Службени гласник града Врања“, број 30/2012), Градско веће града Врања на седници одржаној дана 7.07. 2014. године, донело је 

О Д Л У К У

О ПРОДАЈИ ПОЉОПРИВРЕДНИХ ПРОИЗВОДА 

НА ЈАВНИМ ПОВРШИНАМА ЗА 2014. ГОДИНУ

Члан 1.


Овом Одлуком одређују се локације на јавним површинама које се могу користити у пословне сврхе у 2014. години за продају пољопривредних производа и утврђује период могућег коришћења. 

Члан 2.


Пољопривредни производи који се могу продавати на јавним површинама су лубенице и диње. 

Члан 3.


Пољопривредни производи, односно лубенице и диње се на одређеним локацијама на јавним површинама могу продавати само из коша, којима располаже Јавно комунално предузеће „Комрад“ и чија површина износи 2,7 x 1,8 m, односно 4,86 м2.  


За коришћење тротоара или другог јавног простора у пословне сврхе плаћа се такса у дневном износу за сваки цели или започети квадратни метар заузете површине и то за пољопривредне производе у износу од 48 дин/м2, коју је у обавези да плаћа подносилац захтева за наведену намену, сходно Одлуци о локалним комуналним таксама - Тарифа локалних комуналних такси, Тарифни број 4.

Члан 4.


Локације на јавним површинама (тротоари и други јавни простор) које се могу користити у пословне сврхе за продају пољопривредних производа – лубеница и диња  су:

1. у улици Карађорђевој, на потезу од улице у пијацу до чесме, односно до раскрснице са Немањином улицом, лева страна тротоара улице Карађорђеве (на овом месту распоредити 5-6 кошева); 

2. у улици Пролетерских бригада, на паркингу поред бензинске пумпе (на овом месту распоредити 2-3 коша);

3. у улици Косовској, поред ограде Градског стадиона, постоји место за постављање више кошева;

4. на тргу Братства и јединства, преко пута доњег улаза у пијацу Текија, на десном тротоару гледано из улице Пролетерских бригада ка Црвеном крсту (на овом месту распоредити 4-5 коша). 

Члан 5.


Период могућег коришћења јавних површина у пословне сврхе за продају пољопривредних производа – лубеница и диња је од  8. јула до 31. августа 2014. године.

Члан 6.


Секретаријат за финансије и привреду – Одсек локалне пореске администрације при склапању Уговора за коришћење јавних површина обавезује кориснике јавних површина да омогуће несметано коришћење приватне имовине испред које се налази јавна површина (гараже, киосци и слично). 

Члан 7.


Решење за коришћење јавних површина у пословне сврхе за продају пољопривредних производа доноси Секретаријат за финансије и привреду – Одсек локалне пореске администрације.


Секретаријат за финансије – Одсек локалне пореске администрације решења доноси по редоследу подношења захтева, а такса се плаћа унапред.

Члан 8.


Контролу коришћења јавних површина врши Секретаријат за комуналну полицију и Секретаријат за инспекцијске послове и заштиту животне средине. 


Наведени секретаријати су у обавези да врше строгу контролу продаје пољопривредних производа на јавним површинама ван локација одређених овом одлуком.  

Члан 9.


Корисници наведених јавних површина су у обавези да са ЈКП „Комрад“ Врање регулишу обавезе у погледу закупа кошева и свих других обавеза из надлежности овог предузећа, а по предметном питању.

Члан 10.


Одлука ступа на снагу наредног дана од дана доношења.
Члан 11

Одлуку објавити у „Службеном гласнику града Врања“. 

ГРАДСКО ВЕЋЕ ГРАДА ВРАЊА, дана: 7.07.2014. године,број: о6-115/2014-04
                                                                                                            ПРЕДСЕДНИК 
   ГРАДСКОГ ВЕЋА,                                                                                         




              Зоран Антић,с.р.

